Куьре Мелик

Куьре Мелик — тахминан 1340–1410 йисарин къене уьмуьр авур юкьван виш йисарин тӀвар-ван авай лезги шаир. Адан девир кьадар авачиз заланди тир: чи халкьди уьмуьр ийизвай чилерал са къатда къецепатан чапхунчийри гьужумарзвай. Меликаз Тамерланан кьушунрин тарашчивилер акуна. Куьре Меликакай гзаф риваятар ама. Са бязи риваятри ам Курар шегьердин агьали тирди, муькуьбуру ам курхуьруьнви тирди лугьузва. Са риваятди хабар гузва: > «Курхуьр Тамерланан чапхунчийри чукӀурайди я. Гьа чӀавуз хуьре вири > лезгийриз машгьур шаирди уьмуьрзавай. Адалай лезгияр сад ийиз ва абурун > кьиле акъвазиз алакьнай. Шаирдин тӀвар Мелик тир. Меликаз чапхунчийрин патай > зулумар акуна. Чпин гъиле гьатайла, душманри ам ярхарнавай чукьвандал > кутӀунна, кьулаба кьунвай туруналди гатанай, адан хирерив ва вилерив цӀай > агудиз, къакъуднай. Ахпа шаир зиндандиз гадарна, адаз фу-яд ганач. Амма > руьгьдиз чӀехи Мелика вири гужар эхна. Лезгийрин кьушунди хуьрер душманрикай > азад авурла, ам буьркьуь хьанвай…» Гь. Гьашаров «Лезгийрин революциядин вилик квай девиррин литература», Магьачкъала, Дагучпедгиз, 1990 == Баянар == Категория:Лезги шаирар